Omar Ong Yoke Lin

Allahyarham Tun Dato' Seri Omar Ong Yoke Lin (23 Julai 1917 – 1 Julai 2010) ialah ahli politik MCA, Malaysia keturunan Cina yang telah memeluk agama Islam. Beliau merupakan salah seorang pejuang kemerdekaan dan anggota terakhir kabinet Malaysia pertama pimpinan Tunku Abdul Rahman.

 Biodata 
Omar Ong dilahirkan di Kuala Lumpur pada 23 Julai 1917. Bersekolah di Victoria Institution bersama Yahya Razak.Beliau lulus peperiksaan matrikulasi Universiti London pada 1934. Omar memeluk Islam pada 1961. 

 Politik 
Omar Ong Yoke Lin merupakan seorang daripada pengasas MCA . Pada 1952 beliau bersama-sama Datuk Yahya Razak dari Umno merintis pembentukan Perikatan MCA-Umno untuk bertanding dalam pilihan raya . Seterusnya melahirkan gabungan parti pelbagai kaum dan pelopor kepada Barisan Nasional yang menjadi parti pemerintah kerajaan Malaysia.

Tunku Abdul Rahman dalam bukunya "Looking Back" (1975) menceritakan asas pilihan raya perbandaran Kuala Lumpur pada 1952 ketika negara masih di bawah pemerintahan British. 9 dari 12 kerusi pada pilihan raya dimenangi. Kemudian MIC turut serta.

Omar menjadi Ketua MCA Selangor. Seterusnya Naib Presiden MCA dan anggota Parlimen Hulu Selangor.

 Rombongan ke London 
Beliau bersama empat anggota parti Perikatan menggubal Perlembagaan Malaya (Tanah Melayu) ketika di London pada April 1957 sebelum kemerdekaan pada 31 Ogos tahun yang sama.

Pada 1961, Omar Ong mengetuai delegasi Malaya ke Sarawak bagi membincangkan Pembentukan Malaysia dan merupakan seorang daripada wakil yang menandatangani perjanjian penubuhan Malaysia di London pada September 1963.

Beliau salah seorang ahli Kabinet Malaysia pertama dengan jawatan Menteri Pos dan Telekom . Kabinet pimpinan Tunku Abdul Rahman terdiri daripada 10 menteri kabinet pada 1955. Menteri lain ialah Tun Abdul Razak, Tun V T Sambanthan, Tun Dr Ismail Abdul Rahman dan Tun H. S. Lee. Antara 1956-1957, beliau dilantik sebagai Menteri Pengangkutan dan dalam kabinet pertama selepas kemerdekaan, Omar diberi portfolio Menteri Buruh dan Kebajikan Masyarakat. Seterusnya Menteri Kesihatan dan Kebajikan Masyarakat (1959-1962) serta menteri tak berportfolio (1962-1973).

Pada Mei 1962, Omar pergi ke Amerika Syarikat sebagai Wakil Tetap ke Pertubuhan Bangsa Bersatu(1962-1972) selama 10 tahun. Beliau menjadi presiden Dewan Negara  (1973-1980) dan bersara dari politik.

Pilihan raya 1959
Selaku ahli politik Perikatan/ MCA ,beliau menang bertanding dalam Pilihan Raya Umum Malaysia 1959 bagi kawasan Hulu Selangor, negeri Selangor (1958-1964). 

Ketika itu Perdana Menteri Malaysia ialah  Tunku Abdul Rahman  dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai  / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

 Sektor swasta 
Selepas bersara, beliau menjadi Pengerusi Esso Malaysia Bhd, Malaysian Oxygen Bhd dan OYL Industries Bhd.

 Persatuan 
Beliau menjadi Pengerusi Persatuan Bulan Sabit Merah Malaysia dan St John Ambulans, presiden Yayasan Jantung Malaysia dan naib presiden Persatuan Kebajikan Islam Malaysia (PERKIM).

Anugerah
Kehormatan Malaysia
  :
 50px Panglima Mangku Negara (PMN) – Tan Sri (1959)
 50px Pingat Peringatan Malaysia - Emas (PPM) (1965)
 50px Seri Setia Mahkota (SSM) – Tun (1979)
  :
 link=https://en.wikipedia.org/wiki/File:MY-SEL_Order_of_the_Crown_of_Selangor_-_Knight_Commander_-_DPMS.svg|50x50px Dato' Paduka Mahkota Selangor (DPMS) – Dato' (1971)
50px Seri Paduka Mahkota Selangor (SPMS) – Dato' Seri (1973)
  :
 50px Seri Panglima Darjah Kinabalu (SPDK) – Datuk Seri Panglima (1973)

 Meninggal dunia 
Tun Omar meninggal dunia pada hari Khamis, 1 Julai 2010 akibat sakit tua di kediamannya di No. 44, Persiaran Duta, Kuala Lumpur pada jam 8.15 pagi. Jenazah Allahyarham telah disemadikan di Makam Pahlawan, bersebelahan Masjid Negara, Kuala Lumpur.Belasungkawa: Perginya Omar Ong Yoke Lin, Perintis PerikatanTun Omar Ong Dikebumikan Selepas Asar Hari Ini

 Rujukan 

Kategori:Anggota Persatuan Cina Malaysia
Kategori:Ahli Dewan Negara, Parlimen Malaysia ke-2
Kategori:Menteri Kerajaan Malaysia
Kategori:Orang Hui
Kategori:Yang di-Pertua Dewan Negara
Kategori:Wakil Tetap Malaysia ke Pertubuhan Bangsa-Bangsa Bersatu di New York
Kategori:Ahli Dewan Rakyat, Parlimen Malaysia pertama
Kategori:Ahli Majlis Perundangan Persekutuan Tanah Melayu
Kategori:Penerima Seri Setia Mahkota
Kategori:Menteri Perhubungan, Pos dan Telekom Persekutuan Tanah Melayu
Kategori:Menteri Buruh dan Kebajikan Masyarakat Persekutuan Tanah Melayu
Kategori:Menteri Tanpa Portfolio Persekutuan Tanah Melayu
Kategori:Menteri Tanpa Portfolio Malaysia
Kategori:Pemeluk Islam
Kategori:Penerima Panglima Mangku Negara
Kategori:Penerima Pingat Peringatan Malaysia (Emas)
Kategori:Penerima Darjah Kebesaran Seri Paduka Mahkota Selangor
Kategori:Penerima Darjah Kebesaran Dato’ Paduka Mahkota Selangor
Kategori:Duta Besar Malaysia ke Amerika Syarikat